smcproject/ml-wiki-sentences huggingface dataset:
ചുർമയും മധുരപലഹാരങ്ങളും പ്രത്യേകിച്ച് ഘേവർ അവരവരുടെ വീട്ടിൽ തയ്യാറാക്കുന്നു.
പഞ്ചാബ് , ഹരിയാന , ചണ്ഡീഗഢ് എന്നിവിടങ്ങളിലാണ് ഈ ഉത്സവം ആഘോഷിക്കുന്നത്.
ചണ്ഡീഗഢ്
നഗരത്തിലെ റോക്ക് ഗാർഡനിൽ തീജ് ആഘോഷത്തിന് ചണ്ഡീഗഢ് ഭരണകൂടം പ്രത്യേക ക്രമീകരണങ്ങൾ ചെയ്യുന്നു.
സ്‌കൂൾ കുട്ടികൾ ഈ ദിവസം നാടകങ്ങളും മറ്റ് സാംസ്കാരിക പരിപാടികളും അവതരിപ്പിക്കുന്നു.
കുടുംബത്തിലെ വനിതാ അംഗങ്ങൾക്ക്, പ്രത്യേകിച്ച് പെൺമക്കൾക്ക് സമ്മാനങ്ങളും വസ്ത്രങ്ങളും നൽകുന്നു.
ഹരിയാന
ഹരിയാനയിലെ പ്രശസ്തമായ ഉത്സവങ്ങളിലൊന്നാണ് ഹരിയാലി തീജ്, ഇത് ഔദ്യോഗിക അവധിദിനമായി ആഘോഷിക്കുന്നു.
മഴക്കാലത്തെ സ്വാഗതം ചെയ്യുന്ന ഈ ഉത്സവം ആഘോഷിക്കാൻ ഹരിയാന സർക്കാർ നിരവധി പ്രവർത്തനങ്ങൾ സംഘടിപ്പിക്കുന്നു.
ഉയർന്ന കെട്ടിടങ്ങളും മട്ടുപ്പാവ്‌ സ്ഥലത്തിന്റെ അഭാവവും കാരണം വലിയ നഗരങ്ങളിൽ ഈ പാരമ്പര്യം നഷ്ടപ്പെടുന്നുണ്ടെങ്കിലും ആൺകുട്ടികൾ പരമ്പരാഗതമായി രാവിലെ മുതൽ വൈകുന്നേരം വരെ പട്ടം പറത്തുന്നു.
അവലംബം Festivals of Punjab എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പുറത്തേക്കുള്ള കണ്ണികൾ Fairs Festivals - Rajasthan Tourism Teej Festival Date Time And Information
തീക്കോയി ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Teekoy_Gramapanchayat ഇംഗ്ലീഷ് വിലാസം https://ml.wikipedia.org/wiki/Teekoy_Gramapanchayat
കോട്ടയം ജില്ലയിലെ മീനച്ചിൽ താലൂക്കിൽ ഈരാറ്റുപേട്ട ബ്ളോക്കിൽ തീക്കോയി, പൂഞ്ഞാർ വടക്കേക്കര വില്ലേജിന്റെ ഒരു ഭാഗം, പൂഞ്ഞാർ നടുഭാഗം വില്ലേജിന്റെ ഒരു ഭാഗം എന്നീ വില്ലേജുകൾ ഉൾപ്പെടുന്ന ഗ്രാമപഞ്ചായത്താണ്  27.19 ചതുരശ്ര കിലോമീറ്റർ വിസ്തീർണ്ണമുള്ള തീക്കോയി ഗ്രാമപഞ്ചായത്ത് .
തീക്കോയി സർവീസ് സഹകരണ ബാങ്ക്
തീക്കോയി ഗ്രാമപഞ്ചായത്തിന്റെ സാമ്പത്തിക സിരാ കേന്ദ്രമായ തീക്കോയി സഹകരണ ബാങ്ക് ഈരാറ്റുപേട്ട വാഗമൺ സംസ്ഥാന പാതയിൽ തീക്കോയി ടൗണിൽ പ്രവർത്തിക്കുന്നു.1951 ലാണ് ഈ സഹകരണ ബാങ്ക് സ്ഥാപിതമായത്.
അതിരുകൾ തെക്ക്‌ - പൂഞ്ഞാർ തെക്കേക്കര, പൂഞ്ഞാർ പഞ്ചായത്തുകൾ വടക്ക് -തലനാട് പഞ്ചായത്ത് കിഴക്ക് - ഇടുക്കി ജില്ലയിൽപ്പെട്ട ഏലപ്പാറ പഞ്ചായത്ത് പടിഞ്ഞാറ് - ഈരാറ്റുപേട്ട, തലപ്പലം, മൂന്നിലവ് പഞ്ചായത്തുകൾ വാർഡുകൾ
തീക്കോയി ഗ്രാമപഞ്ചായത്തിൽ ഉൾപ്പെടുന്ന വാർഡുകളിവയാണ് അറുകോൺമല തീക്കോയി ടൌൺ മംഗളഗിരി തീക്കോയി എസ്റ്റേറ്റ് ഒറ്റയീട്ടി കാരികാട് വെള്ളികുളം മലമേൽ വേലത്തുശ്ശേരി വാഗമറ്റം ചേരിമല പഞ്ചായത്ത് ജംഗ്ഷൻ ആനിയിളപ്പ് ചരിത്രം
മുമ്പ് പൂഞ്ഞാർ രാജകുടുംബത്തിന്റെ കീഴിൽ, കീഴ്ക്കോയിക്കൽ എന്നറിയപ്പെട്ടിരുന്ന പ്രദേശമാണ് പില്ക്കാലത്ത് തീക്കോയി ആയി മാറിയതെന്നാണ് വിശ്വാസം.
വെള്ളക്കാരാണ് ഈ പ്രദേശത്തിന് തീക്കോയി എന്ന പേരു നല്കിയത് എന്ന പ്രബലമായ മറ്റൊരു വാദവും നിലവിലുണ്ട്.
പഞ്ചായത്തിന്റെ വിവിധ ഭാഗങ്ങളിൽ കാണപ്പെടുന്ന ഗോക്കല്ല് എന്ന പേരിൽ അറിയപ്പെടുന്ന 7 അടി നീളവും 5 അടി വീതിയുമുള്ള ശിലാപാളികൾ കൊണ്ടു നിർമിച്ച ശവക്കല്ലറകൾ ശിലായുഗം മുതൽ ഈ പ്രദേശം മനുഷ്യവാസ കേന്ദ്രമായിരുന്നെന്ന് സമർഥിക്കുന്നു.
1908-ൽ ഇംഗ്ലണ്ടിലെ സാറാസ്മെയിൻ കമ്പനി തീക്കോയിയിൽ റബ്ബർ തോട്ടം ആരംഭിക്കുകയും 1939-ൽ കമ്പനി ഈരാറ്റുപേട്ടയിൽ നിന്ന് തീക്കോയിയിലേക്ക് ഒരു റോഡു നിർമ്മിക്കുകയും ചെയ്തു.
കാളവണ്ടികളും പോത്തുവണ്ടികളുമായിരുന്നു അക്കാലത്തെ പ്രധാന വാഹനങ്ങൾ.
1940-ൽ തീക്കോയിയിൽ ആദ്യമായി കമ്പനി മാനേജരുടെ വക മോട്ടോർകാർ എത്തി.
സഹകരണ മേഖലയിൽ പ്രവർത്തിക്കുന്ന ഏക തേയില ഫാക്റ്ററി തീക്കോയിയിലാണ് (1966).
വിദ്യാഭ്യാസ സ്ഥാപനങ്ങൾ, പ്രത്യേകിച്ചും സ്കൂളുകൾ, സർവീസ് സഹകരണ ബാങ്ക്, കോ-ഓപ്പറേറ്റീവ് ടീ ഫാക്റ്ററി, ക്ഷീരോത്പാദക സഹകരണ സംഘം, പോസ്റ്റ് ഓഫീസ്, പഞ്ചായത്ത് ഓഫീസ് തുടങ്ങിയവ തീക്കോയിയിലെ പ്രധാന സർക്കാർ സ്ഥാപനങ്ങളാണ്.
വിവിധ ദേവാലയങ്ങൾ ഉള്ള ഇവിടത്തെ പൂരമഹോത്സവവും അമ്മൻ കൊടയും ശ്രദ്ധേയമാണ്.
തീക്കോയിയുടെ ചരിത്രത്തിൽ ശ്രദ്ധേയമായ പങ്കു വഹിച്ച ഒന്നാണ് എവറസ്റ്റ് ഹോട്ടൽ.
തീക്കോയിൽ നിന്നും വാഗമണ്ണിലേയ്ക്ക് ആളുകൾ കാൽനടയായി യാത്ര ചെയ്തിരുന്ന കാലത്ത് boarding lodging സൗകര്യത്തോടെ പ്രവർത്തിച്ചിരുന്ന ഹോട്ടൽ ആണിത്.
എവറസ്റ്റ് ചാക്കോച്ചൻ എന്ന് അറിയപ്പെട്ടിരുന്ന ജേക്കബ് ഡി മണ്ണൂർ ആയിരുന്നു ഈ ഹോട്ടലിന്റെ ഉടമസ്ഥൻ.
ഒരു കാലത്ത് വിവിധ രാഷ്ട്രീയ സാമൂഹിക രംഗത്തെ പ്രമുഖർ ഇവിടുത്തെ സന്ദർശകർ ആയിരുന്നു.
ഹോട്ടൽ ഉടമസ്ഥൻ ആയിരുന്ന എവറസ്റ്റ് ചാക്കോച്ചന്റെ തറവാട് സ്ഥിതി ചെയ്തിരുന്ന സ്ഥലം ഇന്നും എവറസ്റ്റ്‌ വളവ് എന്നാണ് അറിയപ്പെടുന്നത്.
ഈരാറ്റുപേട്ട വാഗമൺ റോഡിൽ തീക്കോയിൽ നിന്നും മൂന്ന് കിലോമീറ്റർ മാറിയാണ് എവറസ്റ്റ് വളവ്.
പൂർണമായും മലനാട് മേഖലയിൽ ഉൾപ്പെടുന്ന കോട്ടയം ജില്ലയുടെ കിഴക്കൻ പ്രദേശത്ത്, ഇടുക്കി ജില്ലയോട് ചേർന്നു കിടക്കുന്ന തീക്കോയിയുടെ ഭൂരിഭാഗത്തിനും മലകളും മലഞ്ചരിവുകളും നിറഞ്ഞ ഭൂപ്രകൃതിയാണ്.
ഇടുക്കി ജില്ലയോടു ചേർന്ന ഭാഗങ്ങളിൽ പുല്ലു മാത്രം വളരുന്ന പാറക്കെട്ടുകളും കിഴക്കൻ മേഖലയിൽ ഗ്രാനൈറ്റ് ശിലാസമൂഹവും കാണാം.
പൊതുവേ ലാറ്ററൈറ്റ് ഇനത്തിൽപ്പെട്ട മണ്ണ് കാണപ്പെടുന്ന ഈ പഞ്ചായത്തിന്റെ ചിലയിടങ്ങളിൽ കറുത്ത മണ്ണും കല്ലു കലർന്ന ചെമ്മണ്ണുമാണുള്ളത്.
എല്ലായിനം വിളകൾക്കും അനുയോജ്യമാണെങ്കിലും റബ്ബർ, തെങ്ങ്, കുരുമുളക്, ജാതി, ഗ്രാമ്പു, കാപ്പി, ഇഞ്ചി, മഞ്ഞൾ, മരച്ചീനി, പച്ചക്കറികൾ എന്നിവയാണ് ഇവിടെ പ്രധാനമായും കൃഷി ചെയ്യുന്നത്.
വനങ്ങളിൽ മാത്രം കാണപ്പെടുന്ന വീട്ടി, തേക്ക്, ഇരുൾ, വേങ്ങ, പാല, മരുത്, കരിമരുത്, കടമ്പ്, മുള്ളുവേങ്ങ തുടങ്ങിയ വൃക്ഷങ്ങളും നിരവധി ഔഷധ സസ്യങ്ങളും ഈ പ്രദേശത്ത് വളരുന്നുണ്ട്.
വംശനാശം സംഭവിച്ചുകൊണ്ടിരിക്കുന്ന വെരുക്, തേവാങ്ക് എന്നീ മൃഗങ്ങളേയും നിരവധി അപൂർവയിനം പക്ഷികളേയും ഈ പ്രദേശത്ത് കാണാം.
സ്ഥിതിവിവരക്കണക്കുകൾ ജില്ല കോട്ടയം ബ്ലോക്ക് ഈരാറ്റുപേട്ട വിസ്തീര്ണ്ണം 27.19 ചതുരശ്ര കിലോമീറ്റർ ജനസംഖ്യ 10,272 പുരുഷന്മാർ 5127 സ്ത്രീകൾ 5145 ജനസാന്ദ്രത 378 സ്ത്രീ : പുരുഷ അനുപാതം 1004 സാക്ഷരത 95% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/teekoypanchayat Archived 2016-03-10 at the Wayback Machine .
Census data 2001 കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തീക്കോയി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
തീച്ചിറകൻ ഇംഗ്ലീഷ് വിലാസം https://ml.wikipedia.org/wiki/Acraea_terpsicore
നിംഫാലിഡെ ശലഭ കുടുംബത്തിൽപ്പെട്ട ഒരു ചിത്രശലഭമാണ് തീച്ചിറകൻ ( Acraea terpsicore ).
ഇന്ത്യാ ഉപഭൂഖണ്ഡങ്ങളിൽ മാത്രമാണ് ഈ ചിത്രശലഭം കാണപ്പെടുന്നത്.
തുറസ്സായ സ്ഥലങ്ങളിലും പാതയോരങ്ങളിലും കാണപ്പെടുന്നു.
ചിറകുകൾക്ക് തീജ്വാലയുടെ നിറമാണ് ഉള്ളത്.
അതിനിടയിൽ കറുത്ത പൊട്ടുകൾ ഉണ്ട്.
പിൻ ചിറകിന്റെ അഗ്രഭാഗത്തുള്ള കറുത്ത പട്ടയിൽ വെളുത്തവൃത്താകൃതിയുള്ള പൊട്ടുകൾ കാണപ്പെടുന്നു.
മഴ കഴിഞ്ഞുള്ള മാസങ്ങളിലാണ് ഇവ കൂടുതലായി കാണപ്പെടുന്നത്.
അധികം ഉയരത്തിൽ പറക്കാത്ത പൂമ്പാറ്റകളാണ് ഇവ.
ശരീരത്തിൽ നിന്നും മഞ്ഞനിറമുള്ള ദുർഗന്ധം നിറഞ്ഞ ദ്രാവകം പുറപ്പെടുവിക്കുന്നതിനാൽ പക്ഷികളും മറ്റും ഇവയെ ഒഴിവാക്കുകയാണ് ചെയ്യാറ്.
പൂന്തേനാണ് ഇഷ്ടവിഭവം.
കാട്ടുപൂവരശ് , മുരിക്ക് , പാഷൻഫ്രുട്ട് എന്നിവയിലാണ് സാധാരണ മുട്ടയിടുന്നത്.
ഇരുപത് മുതൽ നൂറ് വരെ മുട്ടകൾ കൂട്ടമായി ഇടാറുണ്ട്.
ചോക്ലേറ്റ് നിറമുള്ള ലാർവ്വകളിൽ ചുവപ്പുമുത്തുകളുണ്ടാകും.
പൂമ്പാറ്റകളെപ്പോലെ ലാർവ്വകളേയും ശത്രുക്കൾ ഉപേക്ഷിക്കുകയാണ് പതിവ്.
ഇവയും ഒരു തരം ദുർഗന്ധമുള്ള ദ്രാവകം പുറപ്പെടുവിക്കാറുണ്ട്.
ജീവിതചക്രം ശലഭം മുട്ടകൾ ശലഭപ്പുഴു ശലഭപ്പുഴു പ്യൂപ്പ പ്രായപൂർത്തിയായ ഒരു തീച്ചിറകൻ ശലഭം.
Tawny Coster female Showing 'sphragis' തീച്ചിറകൻ ശലഭമുട്ടകൾ അവലംബം പുറം കണ്ണികൾ Wikimedia Commons has media related to Acraea terpsicore .
തീജാനി സരണി
സയ്യിദ് അഹ്മദ് തിജാനി എന്നവർ സ്ഥാപിച്ച ആത്മീയ സരണിയാണ് തിജാനിയ്യ ത്വരീഖത്.
മൊറോകോയിലെ ഫാസിലാണ് അദ്ദേഹത്തിന്റെ ഖബർ .
അൾജേരിയയിൽ 1784 ൽ ആണ് ഈ ത്വരീഖത്ത് സ്ഥാപിതമായത് .
സയ്യിദ് അഹ്മദ് തിജാനി
അൾജീരിയയിലെ ഐനുമാദി എന്ന സ്ഥലത്താണ് 1737 ൽ മഹാനവർകളുടെ ജനനം 1815ൽ മഹാനവർകൾ ഈ ലോകത്തോട് വിട പറഞ്ഞു.
ജവാഹിറുൽ മആനി
ഫാസ് നഗരത്തൽ സ്ഥിരവാസം തുടങ്ങി ഏകദേശം രണ്ട് മാസം കഴിഞ്ഞപ്പോൾ തൻറ്റെ ഏറ്റവും പ്രിയ ശിഷ്യനായ സയ്യിദ് അലി ഹറാസിം ബർറാദഃ ക്ക് ജവാഹിറുല് മആനി എന്ന ഗ്രന്ഥം ക്രോഡീകരിക്കാനുള്ള സമ്മതം സയ്യിദ് അഹ്മദ് തിജാനി നല്കി .
അങ്ങ്ന ഹിജ്റഃ 1213 ശഅ്ബാൻ മാസത്തിൽ രചനക് തുടക്കം കുറിക്കുകയും തൊട്ടടുത്ത വർഷം ദുല് ഖഅ്ദ് മാസത്തിലായി അത് പൂർത്തീകരിക്കുകയും ചെയ്തു.
തീജാനി തരീഖത്തിൻറ്റെ അടിസ്ഥാന ഗ്രന്ധമായി ഇത് കണക്കാക്കപ്പെടുന്നു.
അവലംബം പുറം കണ്ണികൾ http://islamhouse.com/ml/fatwa/68690/ http://summuzhakkunnu.blogspot.in www.tijani.org http://www.tijani.org/shaykh-ahmad-tijani-and-the-founding-of-the-tariqa-tijaniyya/ Archived 2015-07-25 at the Wayback Machine .
http://www.tidjaniya.com/en/
പി. ഗോപലകൃഷ്ണൻ [[]] [[]]
കേരള ഹൈക്കോടതിയിലെ മുതിർന്ന അഭിഭാഷകനും മുൻമന്ത്രി എം.എൻ. ഗോവിന്ദൻനായരുടെ സഹോദരി പുത്രനുമാണ്‌ പി. ഗോപലകൃഷ്ണൻ .
76ആം വയസ്സിൽ 2014 ഡിസംബർ 26ന്‌ അന്തരിച്ചു.
അഭിഭാഷകവൃത്തിയിൽ 50 വർഷം പിന്നിട്ട ഇദ്ദേഹം സുബ്രഹ്മണ്യൻ പോറ്റിയുടെ ജൂനിയർ ആയാണ്‌ പ്രാക്ടീസ്‌ ആരംഭിച്ചത്‌.
കേരളത്തിൽ ആദ്യമായി കമ്മിഷൻ ഓഫ്‌ എങ്ക്വ്യറി ആക്ട്‌ പ്രകാരം കെഎസ്ഇബി അഴിമതികളെക്കുറിച്ച്‌ അന്വേഷിക്കാൻ ജസ്റ്റിസ്‌ ശങ്കരൻ നിയുക്തനായത്‌ ഇദ്ദേഹം നൽകിയ ഹർജിയുടെ അടിസ്ഥാനത്തിലാണ്‌.
കേരള സർവകലാശാല ,കെഎസ്ആർടിസി,സിഡ്കോ,അനവധി പൊതുമേഖലാ ബാങ്കുകൾ എന്നിവയുടെ അഭിഭാഷകനായിരുന്നു.
വി.എസ്‌.
അച്യുതാനന്ദനു വേണ്ടി ഒട്ടേറെ കേസുകളിൽ ഹാജരായിട്ടുണ്ട്‌.
സൈലന്റ്‌ വാലി പദ്ധതി
സൈലന്റ്‌ വാലി പദ്ധതിക്കെതിരെ ഹൈക്കോടതിയിൽ ഗോപാലകൃഷ്ണൻ നായർ സമർപ്പിച്ച പൊതു താല്പര്യ ഹർജിയുടെ അടിസ്ഥാനത്തിലാണ്‌ ആ പദ്ധതി ഉപേഷിക്കപ്പെട്ടത്‌.
തുടർന്ന്‌ കേന്ദ്ര പരിസ്ഥിതി മന്ത്രാലയത്തിന്റെ പുരസ്ക്കാരവും ഇദ്ദേഹത്തിനു ലഭിച്ചു.
കവയിത്രി സുഗതകുമാരിയുടെ സഹോദരി പ്രഫ.
സുജതാദേവിയാണു ഭാര്യ.
മക്കൾ:പരമേശ്വരൻ,പദ്മനാഭൻ,പരേതനായ ഗോവിന്ദൻ.
പി. ഗോപാലൻ ഇംഗ്ലീഷ് വിലാസം https://ml.wikipedia.org/wiki/P.
_Gopalan
ഒന്നാം കേരളനിയമസഭയിലെ ഒരംഗമായിരുന്നു പി. ഗോപാലൻ (16 ജൂലൈ 1906 - 1986).
കമ്മ്യൂണിസ്റ്റ് അനുഭാവിയായിരുന്ന പി. ഗോപാലൻ പുനലൂർ നിയമസഭാ മണ്ഡലത്തേയാണ് ഒന്നാം കേരളാ നിയമസഭയിൽ പ്രതിനിധീകരിച്ചത്.
1954-56 കാലഘട്ടത്തിൽ ഇദ്ദേഹം തിരുക്കൊച്ചി നിയമസഭാംഗവുമായിരുന്നു .
പത്തനാപുരം എസ്.എൻ.ഡി.പി. യൂണിയൻ പ്രസിഡന്റ്, എസ്.എൻ.ഡി.പി. ബോർഡ് ഒഫ് ഡയറക്റ്റേഴ്സംഗം എന്നീ നിലകളിലും പ്രവർത്തിച്ചിരുന്നു.
സ്വാതന്ത്ര്യ സമരത്തിലും, പിന്നോക്ക സമുദായത്തിന്റെ ഉന്നമനത്തിനായും പി. ഗോപാലൻ പ്രവർത്തിച്ചിരുന്നു.
പി. ഗോവിന്ദൻ നമ്പ്യാർ ഇംഗ്ലീഷ് വിലാസം https://ml.wikipedia.org/wiki/P.
_Govindan_Nambiar
പെരിന്തൽമണ്ണ നിയോജകമണ്ഡലത്തെ ഒന്നാം കേരള നിയമസഭയിൽ പ്രതിനിധീകരിച്ച രാഷ്ട്രീയ നേതാവാണ് പി. ഗോവിന്ദൻ നമ്പ്യാർ (15 ഡിസംബർ 1915 - 1969).
കമ്മ്യൂണിസ്റ്റ് പാർട്ടി പ്രവർത്തകനായിരുന്ന ഇദ്ദേഹം പെരിന്തൽമണ്ണ ഗ്രാമപഞ്ചായത്ത് പ്രസിഡന്റുമായിരുന്നു.
1932-ൽ രാഷ്ട്രീയത്തിൽ പ്രവേശിച്ച ഗോവിന്ദൻ നമ്പ്യാർ 1942ലാണ് സി.പി.ഐ.യിൽ അംഗമായത് .
നിരവധി തവണ ഇദ്ദേഹം ജയിലവാസം അനുഷ്ഠിച്ചിട്ടുണ്ട്.
പി. ഗീത ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മലയാളത്തിലെ ഒരു സാഹിത്യ വിമർശകയും സ്ത്രീവിമോചന പ്രവർത്തകയുമാണ് പി. ഗീത .
മലപ്പുറം ജില്ലയിലെ അങ്ങാടിപ്പുറത്ത് പി.സി. പരമേശ്വരൻ, പി.എസ്. പദ്‌മിനി എന്നിവരുടെ മകളായി ജനനം.
കോളേജ്, മലപ്പുറം ഗവ.
കോളേജ്, പട്ടാമ്പി ശ്രീ നീലകണ്‌ഠ സംസ്കൃത കോളേജ് എന്നിവിടങ്ങളിൽ മലയാളം അധ്യാപികയായി സേവനം അനുഷ്ഠിച്ചിട്ടുണ്ട്.
ഭർത്താവ് സാഹിത്യനിരൂപകനും കാലടി സംസ്കൃത സർവകലാശാല മലയാളം അധ്യാപകനുമായ പി പവിത്രൻ .
മക്കൾ: അപർണ പ്രശാന്തി, അതുൽ പി. വിദ്യഭ്യാസം
പെരിന്തൽമണ്ണ പഞ്ചമ എൽ.പി. സ്കൂൾ, ഗവ.
ഹൈ സ്കൂൾ പെരിന്തൽമണ്ണ, മണ്ണാർക്കാട് കെ.ടി.എം. സ്കൂൾ, ഒറ്റപ്പാലം എൽ.എസ്.എൻ. ഗേൾസ് ഹൈസ്‌കൂൾ എന്നിവിടങ്ങളിൽ സ്കൂൾ വിദ്യാഭ്യാസം.
ഗുരുവായൂർ ലിറ്റിൽ ഫ്‌ളവർ കോളേജ്, പട്ടാമ്പി ശ്രീ നീലകണ്‌ഠ സംസ്കൃത കോളേജ്, കാലിക്കറ്റ് യൂണിവേഴ്സിറ്റി ക്യാമ്പസ് എന്നിവിടങ്ങളിൽ ഉന്നത വിദ്യാഭ്യാസം. 'പാതാള രാമായണം കിളിപ്പാട്ടിന്റെ സംശോധിത സംസ്കരണം' എന്ന വിഷയത്തിൽ എംഫിൽ പ്രബന്ധവും (1988), 'ആധുനിക മലയാള കവിതയിലെ സ്ത്രീപക്ഷ സമീപനങ്ങൾ' (1995) എന്ന വിഷയത്തിൽ പി.എച്ച്.ഡി. പ്രബന്ധവും. 'സ്ത്രീകളെഴുതിയ മലയാളകഥകളിലെ കുടുംബചിത്രീകരണം', 'മലപ്പുറം ജില്ലയിലെ സ്ത്രീകളുടെ സാമൂഹ്യപദവി' എന്നീ വിഷയങ്ങളിൽ യു.ജി.സി ഗവേഷണ പ്രൊജെക്ടുകൾ പൂർത്തീകരിച്ചു.
കൃതികൾ സാഹിത്യവിമർശനം
കണ്ണാടികൾ ഉടക്കുന്നതെന്തിന് (1997)
ദേവദൂതികൾ മാഞ്ഞുപോവത് (1999)
ആധുനിക മലയാളകവിതയിലെ സ്ത്രീപക്ഷ സമീപനങ്ങൾ (2002)
പേറ്റുനോവും ഈറ്റുപുണ്യവും (2005)
ആര്യമാകിലുമനാര്യമാകിലും (2006)
അതിർത്തികളിലെ അശരീരികൾ (2010)
സീതയിലെ സീത (2014)
എഴുത്തമ്മമാർ (2014)
മാരാരുടെ എഴുത്തിലെ അമ്മവഴികൾ (2017) സിനിമാപഠനങ്ങൾ
സിനിമയുടെ കയ്യേറ്റങ്ങൾ (2000)
മലയാളത്തിൻറെ വെള്ളിത്തിര (2001) രംഗകലാ പഠനം
കളിയരങ്ങും സ്ത്രീകളും (2000)
കളിയമ്മമാർ (2011) സംസ്കാര/ ചരിത്രപഠനം
സ്ത്രീവിമോചനമെന്നാൽ മനുഷ്യവിമോചനം (2000)
സ്ത്രീവാദത്തിന്റെ കേരളപരിസരം (2005)
പ്രണയം, ലൈംഗീകത, അധികാരം (2006)
ഇരിക്കണോ മരിക്കണോ (2008)
പെൺകാലങ്ങൾ (2010)
അന്യായങ്ങൾ (2011)
1921 ചരിത്രവർത്തമാനങ്ങൾ (2015)
കെ.ആർ ഗൗരിയമ്മയും കേരളവും (2019)
അതീതസാക്ഷ്യങ്ങൾ (2020) സർഗകൃതികൾ ചെറുകഥാ സമാഹാരങ്ങൾ
സ്വർഗ്ഗത്തിന്റെ താക്കോൽ കിട്ടിയോ (2001)
അമ്മയില്ലാതാവും കാലം (2001)
ഗീതയുടെ സമ്പൂർണ കഥകൾ (2019) നോവൽ
അമ്മക്കല്ല് (2019) എഡിറ്റ്‌ ചെയ്ത കൃതികൾ
പാതാളരാമായണം കിളിപ്പാട്ട്- സംശോധിത സംസ്കരണം (1993)
കുലംകുത്തി- ഒഞ്ചിയം, രക്തം, സാക്ഷി (2013)
തീയെഴുത്തുകൾ- കെ സരസ്വതിയമ്മ എഴുത്തും ജീവിതവും (2016) പുരസ്‌കാരങ്ങൾ 1995-97 കാലയളവിലെ ഏറ്റവും മികച്ച സാഹിത്യവിമർശനത്തിനുള്ള കേരള സാഹിത്യ അക്കാദമി പുരസ്‌കാരം (കണ്ണാടികൾ ഉടക്കുന്നതെന്തിന്) 1998-ലെ ഏറ്റവും മികച്ച സാഹിത്യവിമർശനത്തിനുള്ള തായാട്ട് പുരസ്‌കാരം (കണ്ണാടികൾ ഉടക്കുന്നതെന്തിന്) 2000 -ലെ ഏറ്റവും മികച്ച യുവവിമർശകക്കുള്ള ലളിതാംബിക അന്തർജ്ജനം സ്മാരക പുരസ്‌കാരം (കണ്ണാടികൾ ഉടക്കുന്നതെന്തിന്) കേരള ഫിലിം ക്രിട്ടിക്സ് അവാർഡ് 2000 (സിനിമയുടെ കയ്യേറ്റങ്ങൾ) സംസ്കാരകേരളം അവാർഡ് 1999 (പുരാവൃത്തങ്ങളുടെ കാവ്യഭാഷ്യങ്ങൾ) കേരള സംസ്ഥാന സിനിമാ പുരസ്‌കാരം - ആനുകാലികങ്ങളിൽ വന്ന മികച്ച ലേഖനം -1998 (ഇന്നത്തെ മലയാളം സിനിമ)
മുതുകുളം പാർവതിയമ്മാ പുരസ്‌കാരം- 2006 (പ്രണയം, ലൈംഗീകതാ,അധികാരം) സി.എൻ. അഹമ്മദ് മൗലവി പുരസ്‌കാരം -2016 (1921- ചരിത്രവർത്തമാനം) പി.കെ.ഡി സ്മാരക സാഹിത്യപുരസ്കാരം 2017- (എഴുത്തമ്മമാർ) അവലംബം
പി. ഗോവിന്ദപ്പിള്ള (ചരിത്രകാരൻ)
മലയാളത്തിലെ ആദ്യ ഭാഷാ ചരിത്രകാരൻ എന്നറിയപ്പെടുന്ന പി. ഗോവിന്ദപ്പിള്ള 1849-ൽ ജനിച്ചു .
ജീവിത രേഖ 1849 ജനനം 1873 ബി.എ. ബിരുദം 1879 സർവാധിക്കാര്യക്കാർ 1881 ജൂലൈ 10 - മലയാള ഭാഷാചരിത്രം ഒന്നാം പതിപ്പ് 1881 ബീജഗണിതം, 1884 വീരമാർത്താണ്ഡവർമ്മ ചരിതം ആട്ടക്കഥ ഒന്നാംദിവസത്തെ കഥ 1885 ഒക്റ്റോബർ 15 - റോമൻ ചരിത്രം 1889 മലയാളഭാഷാചരിത്രം രണ്ടാം  പതിപ്പ് 1891 വക്കീലായി 1896 മലയാള ഭാഷാചരിത്രം 1897 മരണം
ശ്രീകണ്ഠേശ്വരത്ത് കുളവറവിളാകത്ത് വീട്ടിൽ പുന്നപുരത്ത് കവണാശ്ശേരി വീട്ടിൽ 1849 മെയ് 19-ന് (കൊല്ലവർഷം 1024 ഇടവം 7, രേവതി നക്ഷത്രം).
1873-ൽ ബി.എ. ബിരുദം നേടി.
ചാല സ്കൂളിൽ പ്രഥമാധ്യാപകനായി ജോലി നോക്കി.
ആയില്യം തിരുനാൾ മഹാരാജാവ് ഇദ്ദേഹത്തെ 1874-ൽ കൊട്ടാരം സമ്പ്രതിയായി നിയമിച്ചു.
തുടർന്ന് സർവാധിക്കാര്യക്കാരനായി ഉയർന്നു.
1878-ൽ അഗസ്തീശ്വരത്തെ വേമ്പന്നൂർ ഭാഗത്തുള്ള പുതുവീട്ടിലേക്ക് ദത്തെടുക്കപ്പെട്ടു.
അക്കാലത്ത് തന്നെ ഗോവിന്ദപ്പിള്ള ഉദ്യോഗം രാജിവച്ച് തിരുവനന്തപുരത്ത് കേരളവിലാസം അച്ചുകൂടത്തിന്റെ പ്രവർത്തനത്തിൽ ശ്രദ്ധിച്ചു.
നെയ്യാറ്റിൻകര താലൂക്കിലെ വിളപ്പിൽ മുല്ലൂർവീട്ടിലെ പാർവതിയമ്മയാണ് ഭാര്യ.
ആയില്യം തിരുനാളിന്റെ ജീവചരിത്രം, ഗ്രീക്ക് ചരിത്രം തുടങ്ങി നിരവധി കൃതികൾ രചിച്ചു.
കൂടാതെ തിരുവനന്തപുരത്ത് നിന്ന് പ്രസിദ്ധീകരിച്ചിരുന്ന വിദ്യാവിലാസിനി എന്ന മാസികയുടെ പ്രവർത്തനത്തിലും ഗോവിന്ദപ്പിള്ള സഹകരിച്ചു.
1891-ൽ വക്കീൽ പരീക്ഷയിൽ ജയിച്ചു.
1897 ഫെബ്രുവരി 13-ന് (കൊല്ലവർഷം 1072 കുംഭം 3, തിരുവാതിര നക്ഷത്രം) 48-ആം വയസ്സിൽ അന്തരിച്ചു .
പ്രധാന കൃതികൾ വീരമാർത്താണ്ഡവർമ്മ ചരിതം ആട്ടക്കഥ ഒന്നാംദിവസത്തെ കഥ (കവിത) മലയാളഭാഷാചരിത്രം (സാഹിത്യചരിത്രം) ഗലീലിയോ (ജീവചരിത്രം) ലളിതനീതിസാരം (തത്വചിന്ത) റോമൻ ചരിത്രം (ചരിത്രം) എ ഹാന്റ് ബുക്ക് ഓഫ് ട്രാവൻകൂർ അവലംബം പുറം കണ്ണികൾ https://openlibrary.org/works/OL6789614W/Sarvv%C4%81dhik%C4%81ryakk%C4%81r_Pi http://catalog.hathitrust.org/Record/007367955
പി. ചാക്കോ ഇംഗ്ലീഷ് വിലാസം https://ml.wikipedia.org/wiki/P.
_Chacko
കേരളത്തിലെ ഒരു കോൺഗ്രസ് പ്രവർത്തകനും രണ്ടാം നിയമസഭയിൽ തിരുവല്ല മണ്ഡലത്തിൽ നിന്നുമുള്ള അംഗവുമായിരുന്നു പി. ചാക്കോ .
കുമ്പനാട് ജനിച്ച ഇദ്ദേഹം തിരുവല്ലയിൽ സ്ഥിരതാമസമാക്കുകയായിരുന്നു.
പൗലോസ് ഉപദേശിയായിരുന്നു ഇദ്ദേഹത്തിന്റെ അച്ഛൻ.
തിരുവിതാംകൂർ സർവ്വകലാശാലയിൽ നിന്ന് ഇദ്ദേഹം ബി.എ., എൽ.ടി. (ഇന്നത്തെ ബി.എഡ്. ബിരുദത്തിന് തുല്യം) ബിരുദങ്ങൾ കരസ്ഥമാക്കി.
പിന്നീട് ഇദ്ദേഹം തിരുവല്ലയിലെ സിറിയൻ ക്രിസ്ത്യൻ സെമിനാരി സ്കൂളിൽ അദ്ധ്യാപകനായി ജോലിയിൽ പ്രവേശിച്ചു.
ഇദ്ദേഹം ഇന്ത്യൻ നാഷണൽ കോൺഗ്രസിലെ അംഗവും സ്വാതന്ത്ര്യസമരസേനാനിയുമായിരുന്നു.
1960-‌ൽ ഇദ്ദേഹം തിരുവല്ല നിയോജകമണ്ഡലത്തിൽ നിന്ന് മത്സരിച്ച് കേരള നിയമസഭയിലേയ്ക്ക് തിരഞ്ഞെടുക്കപ്പെട്ടു.
1978-ലാണ് ഇദ്ദേഹം അന്തരിച്ചത്.
തിരഞ്ഞെടുപ്പ് ചരിത്രം ക്രമം വർഷം മണ്ഡലം വിജയിച്ച സ്ഥാനാർത്ഥി പാർട്ടി ലഭിച്ച വോട്ടുകൾ ഭൂരിപക്ഷം തൊട്ടടുത്ത സ്ഥാനാർത്ഥി പാർട്ടി വോട്ടുകൾ 1 1960 തിരുവല്ല നിയമസഭാമണ്ഡലം പി. ചാക്കോ കോൺഗ്രസ് 36,092 16,066 ജി. പത്മനാഭൻ തമ്പി സി.പി.ഐ. 20,026 അവലംബം
പി. ഗോപിനാഥൻ നായർ ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
ഇംഗ്ലീഷ് വിലാസം https://ml.wikipedia.org/wiki/P.
_Gopinathan_Nair
ഗാന്ധിയനും സമാധാനപ്രവർത്തകനുമാണ് പി. ഗോപിനാഥൻ നായർ .
1922 ജൂലൈയിൽ നെയ്യാറ്റിൻകരയിൽ ജനിച്ച അദ്ദേഹം ഗാന്ധിമാർഗ്ഗത്തിലേക്ക് ചെറുപ്പത്തിൽതന്നെ കടന്നുവന്നു.
കുട്ടിയായിരുന്നപ്പോൾ നെയ്യാറ്റിൻകരയിൽ വന്ന ഗാന്ധിജിയെ നേരിൽ കാണുകയും ചെയ്തു.
കോളജ് വിദ്യാർഥിയായിരുന്നപ്പോൾ സ്വാതന്ത്ര്യസമരത്തിനിറങ്ങി.
ക്വിറ്റ് ഇന്ത്യാ സമരത്തിൽ പങ്കെടുത്ത് ജയിലിലായിട്ടുണ്ട്.
ജീവിതത്തിൽ ശക്തമായ സ്വാധീനം ചെലുത്തിയത് ശാന്തിനികേതനിലെ പഠനമാണ്.
1946-48 കാലത്ത് ചീനാഭവനിൽ വിശ്വഭാരതി സർവകലാശാലയിൽ ഗവേഷണ വിദ്യാർഥിയായി.
1951ൽ കെ. കേളപ്പൻെറ അധ്യക്ഷതയിൽ രൂപംകൊണ്ട ഗാന്ധി സ്മാരകനിധിയിൽ പ്രവർത്തിച്ചുകൊണ്ടാണ് കേരളത്തിലെ പ്രവർത്തനം ആരംഭിച്ചത്.
പിന്നീട് അതിൻെറ അധ്യക്ഷ സ്ഥാനത്തത്തെി.
സർവസേവാ സംഘത്തിൻെറ കർമസമിതി അംഗമായും അഖിലേന്ത്യാ പ്രസിഡൻറായും സംഘത്തെ നയിച്ചിട്ടുണ്ട്.
ഭൂദാനയജ്ഞത്തിന് നേതൃത്വം നൽകിയ വിനോബാഭാവെയുടെ പദയാത്രയിൽ 13 വർഷവും ഗോപിനാഥൻനായർ പങ്കെടുത്തു.
ജയപ്രകാശ് നാരായണൻ നയിച്ച സത്യഗ്രഹങ്ങളിൽ പ്രധാന പങ്കുവഹിച്ചു.
2022 ജൂലൈ 5ന് അന്തരിച്ചു.
അധികാരസ്ഥാനങ്ങൾ നിലവിൽ ഗാന്ധി സ്മാരകനിധിയുടെ അധ്യക്ഷനാണ്.
1995 മുതൽ 2000 വരെ ഗാന്ധിയൻ പ്രസ്ഥാനത്തിൻെറ ഭാഗമായ സേവാഗ്രാമത്തിൻെറ അധ്യക്ഷനായിരുന്നു.
സമാധാന പ്രവർത്തനങ്ങൾ പഞ്ചാബിലെ ഹിന്ദു- സിഖ് സംഘർഷഭൂമിയിൽ രണ്ട് മാസം താമസിച്ച് സമാധാനസന്ദേശം പ്രചരിപ്പിച്ചു.
ബംഗ്ളാദേശ് കലാപകാലത്ത് ഇന്ത്യയിലേക്ക് പ്രവഹിച്ച അഭയാർഥികളുടെ ക്യാമ്പുകളിലെത്തി ആശ്വാസം നൽകി.
രണ്ടാം മാറാട് കലാപം ശമിപ്പിക്കാനും സമാധാനം സ്ഥാപിക്കാനുമുള്ള ശ്രമങ്ങൾക്ക് നേതൃത്വം നൽകുകയും സർക്കാരുമായി ചേർന്ന് ഹിന്ദു-മുസ്ലീം സമുദായത്തിനിടയിൽ മധ്യസ്ഥം നിൽക്കുകയും ചെയ്തിരുന്നു.
പുരസ്കാരങ്ങൾ 2016 ൽ പത്മശ്രീ ലഭിച്ചു 2005-ൽ ജമ്നലാൽ ബജാജ് അവാർഡ് അവലംബം
പി. ചാത്തു ഇംഗ്ലീഷ് വിലാസം https://ml.wikipedia.org/wiki/P.
_Chathu
വടക്കേ മലബാറിലെ ഒരു ആദ്യകാല കമ്മ്യൂണിസ്റ്റു് പ്രവർത്തകനും കർഷകസംഘം നേതാവുമായിരുന്നു പി ചാത്തു .
ചെറുപ്പകാലത്തുതന്നെ വായനശാല പ്രവർത്തനങ്ങളിൽ ആകൃഷ്ടനായ പി. ചാത്തു ക്രമേണ, സ്വാതന്ത്ര്യസമരപ്രസ്ഥാനവുമായി അടുത്തു.
അങ്ങനെ കാഞ്ഞങ്ങാടും പരിസരത്തുമുള്ള കർഷകരുടെ പ്രശ്നങ്ങളിൽ ഇടപെട്ടു തുടങ്ങിയ അദ്ദേഹം 1939-ൽ കർഷകസംഘം പ്രവർത്തകനും, 1942-ൽ കമ്മ്യൂണിസ്റ്റ് പാർട്ടി അംഗവുമായി.
ഹോസ്‌ദുർഗ്ഗ് താലൂക്കിൽ കർഷകസംഘവും, കമ്മ്യൂണിസ്റ്റ് പാർട്ടിയും കെട്ടിപടുക്കുന്നതിൽ അഹോരാത്രം പ്രയത്നിച്ചു.
പഴയ കാസർഗോഡ് താലൂക്കിൽ കർഷകപ്രക്ഷോഭങ്ങൾക്കു് ശക്തിയേകിയ സമ്മേളനങ്ങളിലൊന്നായ ആലയി സമ്മേളനത്തിനു് നേതൃത്വം നൽകിയവരിൽ പി.ചാത്തുവുമുണ്ടായിരുന്നു .1946-രണ്ടാംലോകമഹായുദ്ധത്തിന്റെ ഫലമായി മലബാറിലുണ്ടായ ഭക്ഷ്യക്ഷാമകാലത്തു്,  പഴയ കാസർഗോഡ് താലൂക്കിലെ ഏറെ കർഷക സമരങ്ങൾക്കു് നേതൃത്വം നൽകി.
രാവണീശ്വരം നെല്ലെടുപ്പ് സമരം ആസുത്രണം ചെയ്യുന്നതിൽ സജീവ പങ്കാളിയായിരുന്നു.
1948-ൽ വടക്കേ മലബാറിലെ കർഷകസമരങ്ങളെ തുടർന്നു് വെല്ലൂർ ജയിലിലടച്ചു.
കാഞ്ഞങ്ങാടു് പ്രദേശത്തു് ആദ്യമായി കമ്മ്യൂണിസ്റ്റു് പാർട്ടിയുടെ ഒരു സെൽ രൂപീകരിച്ചതു് 1946-ൽ തെരുവത്തു് ആയിരുന്നു.
ആ സെല്ലിന്റെ സെക്രട്ടറി പി. ചാത്തു ആയിരുന്നു .
മലബാർ കുടിയായ്മ നിയമാനുസൃതം മര്യാദാപാട്ടം നിശ്ചയിക്കുന്നതിനായി ഹോസ്ദുർഗ് താലൂക്കിൽ സർക്കാർ പാട്ടക്കോടതി സ്ഥാപിച്ചിരുന്നു.
കുടിയാന്മാരുടെ അവകാശങ്ങൾ സംരക്ഷിക്കാനും, വാരം പാട്ടം എന്നിവ നിശ്ചയിച്ചുകിട്ടാനും കുടിയാൻമാർക്കു് വേണ്ടി ഈ കോടതിയിൽ വാദിച്ചതു് പി. ചാത്തുവും, ഉദുമയിലെ കെ എ സാലിഹുമായിരുന്നു.
കമ്മ്യുണിസ്റ്റ് പാർട്ടി നേതാക്കളും പ്രവർത്തകരും ജനങ്ങളുടെ വക്കിലൻമാരായി വാദിക്കുന്നതിനു് ഈ സംഭവം സാക്ഷ്യമായി ..
1964-ൽ ചൈനാചാരനെന്ന മുദ്രകുത്തി പോലീസു് കമ്മ്യൂണിസ്റ്റുകാരെ വേട്ടയാടിയതിന്റെ ഭാഗമായി പി ചാത്തുവിനേയും അറസ്റ്റുചെയ്തു് ഒന്നര വർഷക്കാലം കണ്ണൂർ ജയിലിലടച്ചു .
ജയിലിലെ നീതിനിഷേധത്തിനെതിരെ 17 ദിവസം നീണ്ടുനിന്ന നിരാഹാരസമരം നടത്തി.
ജയിലിലെ ജീവിതം അദ്ദേഹത്തിനു്  ധാരാളം കമ്മ്യൂണിസ്റ്റ് നേതാക്കളുമായി ആത്മബന്ധമുണ്ടാക്കിക്കൊടുത്തു.
1964-ൽ കമ്മ്യൂണിസ്റ്റ് പാർട്ടി പിളരുന്ന കാലത്ത് പാർട്ടിയുടെ കാഞ്ഞങ്ങാട് സെക്രട്ടറിയായിരുന്നു .
പാർട്ടി പിളർന്നപ്പോൾ സി.പി.ഐ(എം) -നോടൊപ്പം നിന്നു.
ദീർഘകാലം കാലം സി.പി.ഐ(എം) കാഞ്ഞങ്ങാട് ഏരിയ സെക്രട്ടറിയും, കാസർകോട് ജില്ലാ , അവിഭക്ത കണ്ണൂർ ജില്ലാ കമ്മിറ്റി അംഗവുമായിരുന്നു.
നേതൃത്വം നൽകിയ ചില സമരങ്ങൾ വിഷ്ണുമംഗലം വിളക്കൊയ്ത്ത് സമരം കവ്വായി കുടിയൊഴിപ്പിക്കലിനെതിരായ സമരം പുഞ്ചാവി കുടിയൊഴിപ്പിക്കലിനെതിരായ സമരം മടിക്കൈ വിളക്കൊയ്ത്ത് സമരം ജീവിതരേഖ
1922-ൽ ഒരു നെയ്ത്തു തൊഴിലാളി കുടുംബത്തിലാണു് പി. ചാത്തു ജനിച്ചതു്.
എട്ടു സഹോദരങ്ങളിൽ  അദ്ദേഹം പ്രായംകൊണ്ടു് നാലാമനായിരുന്നു.
ഒരു യാഥാസ്ഥിതിക കുടുംബമായിരുന്നു അദ്ദേഹത്തിന്റേതെങ്കിലും കാഞ്ഞങ്ങാടു് പ്രദേശത്തു് കർഷകസംഘവും, നെയ്ത്തു്, ബീഡി തൊഴിലാളി സംഘടനകളും, കമ്മ്യൂണിസ്റ്റ് പാർട്ടിയും വളർത്തുന്നതിൽ അദ്ദേഹവും, അദ്ദേഹത്തിന്റെ സഹോദരങ്ങളായിരുന്ന കുഞ്ഞപ്പ മാസ്റ്ററും , രാമനും നല്ല പങ്കുവഹിച്ചിട്ടുണ്ടു് .
1960-ൽ പി. ചാത്തു അടുത്തിലയിലെ കെ വി നാരായണിയെ വിവാഹം കഴിച്ചു.
അന്നു് അദ്ദേഹത്തിന്റെ സമുദായത്തിൽ നിലനിന്നിരുന്ന അന്ധവിശ്വാസാധിഷ്ഠിതമായ ആചാരങ്ങളെ വെല്ലുവിളിച്ചുകൊണ്ടായിരുന്നു ആ വിവാഹം നടത്തിയതു്.
ഇതേ തുടർന്നു് അദ്ദേഹത്തേയും, ആ വിവാഹത്തോടു് സഹകരിച്ച സമുദായാംഗങ്ങളെല്ലാവരേയും സമുദായമേധാവികൾ ഭൃഷ്ട് കൽപ്പിച്ചു പുറത്താക്കി.
1997 ഫെബ്രുവരി 11-നു് അന്തരിച്ചു .
ഫോട്ടോബയോളജി ഇംഗ്ലീഷ് വിലാസം https://ml.wikipedia.org/wiki/Photobiology
ജീവജാലങ്ങളിൽ പ്രകാശത്തിന്റെ (സാങ്കേതികമായി, നോൺ-അയോണൈസിംഗ് വികിരണം) പ്രയോജനകരവും ദോഷകരവുമായ ഇടപെടലുകളെക്കുറിച്ചുള്ള ശാസ്ത്രീയ പഠനമാണ് ഫോട്ടോബയോളജി .
ഇതിൽ ഫോട്ടോ ഫിസിക്സ്, ഫോട്ടോ കെമിസ്ട്രി, ഫോട്ടോസിന്തസിസ് ,  ഫോട്ടോമോർഫോജനിസിസ്, വിഷ്വൽ പ്രോസസ്സിംഗ് , സിർകാഡിയൻ റിഥം , ഫോട്ടോമൂവ്മെൻ്റ്, ബയോലൂമിനൻസ് , അൾട്രാവയലറ്റ് വികിരണത്തിൻ്റെ ഇഫക്റ്റുകൾ എന്നിവ ഉൾക്കൊള്ളുന്നു.
അയോണൈസിംഗ് വികിരണവും നോൺ അയോണൈസിങ്ങ് വികിരണവും തമ്മിലുള്ള വിഭജനം സാധാരണയായി 10 eV- യിൽ കൂടുതലുള്ള ഒരു ഫോട്ടോൺ ഊർജ്ജമായി കണക്കാക്കപ്പെടുന്നു, ഇത് ഓക്സിജന്റെ  ഫസ്റ്റ് അയോണൈസേഷൻ എനർജിയോടും, ഏകദേശം 14 eV യിലെ ഹൈഡ്രജന്റെ അയോണൈസേഷൻ ഊർജ്ജത്തോടും ഏകദേശം തുല്യമാണ്.
ഫോട്ടോണുകൾ തന്മാത്രകളുമായി സമ്പർക്കം പുലർത്തുമ്പോൾ, ഈ തന്മാത്രകൾക്ക് ഫോട്ടോണുകളിലെ ഊർജ്ജം ആഗിരണം ചെയ്യാനും എക്സൈറ്റഡ് ആകാനും കഴിയും.
അതിന് ശേഷം അവയ്ക്ക് ചുറ്റുമുള്ള തന്മാത്രകളുമായി പ്രതികരിക്കാനും തന്മാത്രാ ഘടനകളുടെ "ഫോട്ടോകെമിക്കൽ", "ഫോട്ടോഫിസിക്കൽ" മാറ്റങ്ങൾ എന്നിവ ഉത്തേജിപ്പിക്കാനും കഴിയും.
ഫോട്ടോഫിസിക്സ്
ഫോട്ടോബയോളജിയുടെ ഈ മേഖല പ്രകാശത്തിന്റെയും ദ്രവ്യത്തിന്റെയും ഫിസിക്കൽ ഇടപെടലുകളിൽ ശ്രദ്ധ കേന്ദ്രീകരിക്കുന്നു.
തന്മാത്രകൾ അവയുടെ ഊർജ്ജ ആവശ്യകതകളുമായി പൊരുത്തപ്പെടുന്ന ഫോട്ടോണുകളെ ആഗിരണം ചെയ്യുമ്പോൾ അവ ഗ്രൗണ്ട് സ്റ്റേറ്റിൽ നിന്ന് ഒരു എക്സൈറ്റഡ് അവസ്ഥയിലേക്ക് ഒരു വാലൻസ് ഇലക്ട്രോണിനെ മാറ്റുകയും അവ കൂടുതൽ പ്രതിപ്രവർത്തനക്ഷമമാവുകയും ചെയ്യുന്നു.
ഇത് വളരെ വേഗതയുള്ള പ്രക്രിയയാണ്.
ഫോട്ടോകെമിസ്ട്രി
ഫോട്ടോബയോളജിയുടെ ഈ മേഖല ഒരു തന്മാത്ര, പ്രകാശത്തിൽ നിന്ന് വരുന്ന ഊർജ്ജത്തെ ആഗിരണം ചെയ്യുമ്പോൾ ഉണ്ടാകുന്ന അതിന്റെ പ്രതിപ്രവർത്തനത്തെക്കുറിച്ച് പഠിക്കുന്നു.
ഈ ഊർജ്ജത്തിൽ എന്ത് സംഭവിക്കുന്നുവെന്നും ഇത് പഠിക്കുന്നു, ഇത് താപം അല്ലെങ്കിൽ ഫ്ലൂറസെൻസ് ആകാം, അതിനാൽ തന്മാത്ര വീണ്ടും ഗ്രൗണ്ട് സ്റ്റേറ്റിലേക്ക് പോകുന്നു.
ഫോട്ടോകെമിസ്ട്രിയുടെ 3 അടിസ്ഥാന നിയമങ്ങളുണ്ട്:
1) ഫസ്റ്റ് ലോ ഓഫ് ഫോട്ടോകെമിസ്ട്രി (ആദ്യ നിയമം): ഫോട്ടോകെമിസ്ട്രി സംഭവിക്കണമെങ്കിൽ പ്രകാശം ആഗിരണം ചെയ്യേണ്ടതുണ്ടെന്ന് ഈ നിയമം വിശദീകരിക്കുന്നു.
2) സെക്കൻ്റ് ലോ ഓഫ് ഫോട്ടോകെമിസ്ട്രി (രണ്ടാമത്തെ നിയമം): ആഗിരണം ചെയ്യപ്പെടുന്ന ഓരോ ഫോട്ടോണിലും ഒരു തന്മാത്ര മാത്രമേ സജീവമാകൂ എന്ന് ഈ നിയമം വിശദീകരിക്കുന്നു.
3) ബൻസൻ-റോസ്‌കോ ലോ ഓഫ് റെസിപ്രോസിറ്റി: ഒരു ഫോട്ടോകെമിക്കൽ പ്രതികരണത്തിന്റെ അന്തിമ ഉൽ‌പ്പന്നങ്ങളിലെ ഊർജ്ജം സിസ്റ്റം ആദ്യം ആഗിരണം ചെയ്ത മൊത്തം ഊർജ്ജത്തിന് നേരിട്ട് ആനുപാതികമായിരിക്കുമെന്ന് ഈ നിയമം വിശദീകരിക്കുന്നു.
പ്ലാന്റ് ഫോട്ടോബയോളജി
സസ്യവളർച്ചയും വികാസവും പ്രകാശത്തെ വളരെയധികം ആശ്രയിച്ചിരിക്കുന്നു.
ഫോട്ടോസിന്തസിസ് ഭൂമിയിലെ ജീവന്റെ ഏറ്റവും പ്രധാനപ്പെട്ട ജൈവ രാസ പ്രക്രിയയാണ്.
ഫോട്ടോണുകളിൽ നിന്നുള്ള ഊർജ്ജം ഉപയോഗിക്കാനും അതിനെ നാഡ്പിഎച്ച്, എടിപി പോലുള്ള തന്മാത്രകളാക്കി മാറ്റാനും സസ്യങ്ങൾക്ക് ഉള്ള കഴിവ് മൂലം മാത്രമേ ഇത് സാധ്യമാകൂ, തുടർന്ന് കാർബൺ ഡൈ ഓക്സൈഡ് ഫിക്സ് ചെയ്ത് സസ്യങ്ങളുടെ വളർച്ചയ്ക്കും വികാസത്തിനും ഉപയോഗിക്കാവുന്ന പഞ്ചസാരകളാക്കി മാറ്റുന്നു.
എന്നാൽ ഫോട്ടോസിന്തസിസ് വെളിച്ചത്താൽ നയിക്കപ്പെടുന്ന ഒരേ ഒരു സസ്യ പ്രക്രിയ അല്ല, ഫോട്ടോമോർഫോളജി, പ്ലാന്റ് ഫോട്ടോപെരിയോഡ് എന്നിവ പോലുള്ള മറ്റ് പ്രക്രിയകൾ വെജിറ്റേറ്റീവ്, പ്രത്യുത്പാദന വളർച്ച എന്നിവ നിയന്ത്രിക്കുന്നതിനും സസ്യ സെക്കൻ്ററി മെറ്റബോളിറ്റുകളുടെ ഉല്പാദനത്തിനും  വളരെ പ്രധാനമാണ്.
ഫോട്ടോസിന്തസിസ്
പ്രകാശ ഊർജ്ജത്തെ രാസ ഊർജ്ജമാക്കി മാറ്റുന്നതിനും കാർബോഹൈഡ്രേറ്റുകളുടെ കാർബൺ-കാർബൺ ബോണ്ടുകളിൽ സൂക്ഷിക്കുന്നതിനും ഫോട്ടോട്രോഫിക്ക് സെല്ലുകൾ നടത്തുന്ന ജൈവ രാസപ്രവർത്തനങ്ങളുടെ ഒരു പരമ്പരയാണ് ഫോട്ടോസിന്തസിസ് എന്ന് അറിയപ്പെടുന്നത്.
ഫോട്ടോസിന്തറ്റിക് പ്ലാന്റ് സെല്ലുകളുടെ ക്ലോറോപ്ലാസ്റ്റിനുള്ളിൽ ഈ പ്രക്രിയ നടക്കുന്നു, അവിടെ പ്രകാശം ആഗിരണം ചെയ്യുന്ന പിഗ്മെന്റുകൾ തൈലാകോയിഡുകൾ എന്നറിയപ്പെടുന്ന ഘടനകളുടെ മെംബ്രേനുകളിൽ  ഉൾച്ചേർത്തതായി കാണാം.
ഉയർന്ന സസ്യങ്ങളുടെ ഫോട്ടോസിസ്റ്റങ്ങളിൽ ക്ലോറോഫിൽ (എ അല്ലെങ്കിൽ ബി), കരോട്ടിനുകൾ എന്നീ 2 പ്രധാന പിഗ്മെന്റുകൾ ഉണ്ട്.
പ്രകാശ സ്വീകരണവും കൈമാറ്റവും പരമാവധിയാക്കാനാണ് ഈ പിഗ്മെന്റുകൾ ക്രമീകരിച്ചിരിക്കുന്നത്.
ഫോട്ടോ-റെഡോക്സ് പ്രതിപ്രവർത്തനങ്ങൾക്ക് പിടിച്ചെടുക്കാനും ഉപയോഗിക്കാനും കഴിയുന്ന പ്രകാശത്തിന്റെ അളവ് വിശാലമാക്കുന്നതിന് അവ പ്രത്യേക തരംഗദൈർഘ്യങ്ങളെ ആഗിരണം ചെയ്യുന്നു.
ഫോട്ടോസിന്തറ്റികലി ആക്റ്റീവ് റേഡിയേഷൻ (PAR)
പ്ലാന്റ് ഫോട്ടോസിന്തറ്റിക് സെല്ലുകളിലെ പരിമിതമായ അളവിലുള്ള പിഗ്മെന്റുകൾ കാരണം, ഫോട്ടോസിന്തസിസ് നടത്താൻ സസ്യങ്ങൾക്ക് ഉപയോഗിക്കാൻ കഴിയുന്ന തരംഗദൈർഘ്യങ്ങളുടെ പരിധി പരിമിതമാണ്.
ഈ ശ്രേണിയെ "ഫോട്ടോസിന്തറ്റികലി ആക്റ്റീവ് റേഡിയേഷൻ (PAR)" എന്ന് വിളിക്കുന്നു.
ഈ ശ്രേണി മനുഷ്യന് കാണാവുന്ന സ്പെക്ട്രത്തിന് തുല്യമാണ്, ഇത് ഏകദേശം 400-700 നാനോമീറ്റർ തരംഗദൈർഘ്യത്തിൽ വ്യാപിക്കുന്നു.
PAR അളക്കുന്നത് μmol s −1 m −2 ൽ ആണ് , ഫോട്ടോസിന്തസിസിനായി സസ്യങ്ങൾക്ക് ഉപയോഗിക്കാൻ കഴിയുന്ന വികിരണ പ്രകാശത്തിന്റെ നിരക്കും തീവ്രതയും മൈക്രോമോൾ പെർ യൂണിറ്റ് ഓഫ് സർഫസ് ഏരിയ ആൻ്റ് ടൈമിൽ അളക്കുന്നു.
ഫോട്ടോമോർഫോജെനിസിസ്
ഈ പ്രക്രിയ യുവിആർ 8, ക്രിപ്‌റ്റോക്രോം, ഫോട്ടോട്രോപിൻ, ഫൈറ്റോക്രോം ആർ, ഫൈറ്റോക്രോം Fr എന്നീ 5 വ്യത്യസ്ത ഫോട്ടോസെസെപ്റ്ററുകളാൽ പ്രകാശ-മധ്യസ്ഥതയോടെ നിയന്ത്രിക്കപ്പെടുന്ന സസ്യങ്ങളുടെ രൂപവത്കരണത്തെ സൂചിപ്പിക്കുന്നു.
ഇലയുടെ വലുപ്പം, ഷൂട്ട് നീളം തുടങ്ങിയ മോർഫോജെനിക് പ്രക്രിയകളെ പ്രകാശത്തിന് നിയന്ത്രിക്കാൻ കഴിയും.